**GODIŠNJA NAGRADA U RURALNOM TURIZMU - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Opis kandidature**

* sadržaj, aktivnosti, trajanje, lokacija, infrastruktura, kadrovi, ključne osobe, ciljne skupine, posebnost u odnosu na konkurente
* poslovna strategija, vizija, misija, ključne vrijednosti, doprinos ostvarenju ekonomskih, ekoloških i socijalnih učinaka u destinaciji, doprinos razvoju lokalne zajednice, pozitivni učinci kroz povećanje broja posjetitelja, njihova potrošnja, otvaranje radnih mjesta, povezivanje više djelatnosti, nove vještine koje su naučili mještani, trajna infrastruktura pozitivna za lokalnu zajednicu
* predanost poslovnoj izvrsnost, kvaliteta usluge zadovoljstvo sudionika
* nagrade

**Razvojna komponenta projekta i doprinos destinaciji za razdoblje od 1. 9. 2024. do 31. 8. 2025.**

* doprinos turističkom razvoju destinacije (osmišljavanje, izvođenje, unaprjeđenje i inoviranju postojeće ponude), doprinos realizaciji ciljeva i razvoju destinacije
* doprinos lokalnoj zajednici, uključenost lokalne zajednice u osmišljavanju i realizaciji, korištenje lokalnih proizvoda, valorizacija lokalnih resursa
* rezultati implementacije, doprinos održivosti, uključivosti i pristupačnosti
* inovativnost, učinci na prihvaćenost od turista i lokalnog stanovništva

**Marketinške strategije**

* marketinške i komunikacijske strategije, ciljni tržišni, motivacija i inspiracija ciljnog tržišta za posjet, njihova očekivanja, društvene mreže, digitalna/interaktivna promocija, aplikacije, paketi proizvoda, plaćene kampanje, kanali oglašavanja
* rezultati odabranih marketinških strategija, medijska pokrivenost, broj pratitelja na društvenim mrežama, broj prodanih ulaznica

**Upravljanje doživljajem i praćenje kvalitete usluge**

* kvaliteta ponude, zadovoljstvo posjetitelja, upravljanje doživljajima, edukacija svih uključenih u organizaciju, kako ih nagrađujete, uključenost lokalne zajednice i osjetljivih

skupina, kvaliteta usluge, komunikacija s posjetiteljima prije, za vrijeme i nakon završetka projekta

* prilagođenost specifičnim potrebama raznolikih zajednica, specifičnim individualcima/grupama koje mogu imati specifična ograničenja ili potrebe (kulturni razlozi, jezične barijere, tjelesna ograničenja, intelektualne mogućnosti, kognitivna ograničenja, dijetalni zahtjevi ili potrebe različitih grupa poput LGBTQIA+), dolazak s kućnim ljubimcima

**Doprinos ciljevima Strategije razvoja održivog turizma do 2030.**

* Cjelogodišnji i regionalno uravnoteženiji turizam

Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

* Turizam uz očuvan okoliš, prostor i klimu

Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

* Konkurentan i inovativan turizam

Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

* Otporan turizam

Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno, potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)